Robert d'Asèj

Robert Taparelli, marchèis d'Asèj e 'd Montanera, cont ëd Cortandon e 'd Genola, a l'era nà a Turin ai 24 ëd luj dël 1790, prim nà ant la famija, frel pì vej ëd Màssim, e a l'é mòrt a Turin ai 23 dë dzèmber dël 1862.

A l'avìa studià a l'academia militar e a l'era agiutant ëd camp dël prinsi ëd Carignan (ël futur re Carl Albert).
Dël 1821 a l'ha aderì ai moviment arvolussionari, ma a l'é nen ëstàit amplicà ant ël process polìtich contra Giacinto Collegno e j'àutri, an scapand ëd neuit da Turin con soa fomna Costansa e sò fieul Emanuel.
Traversà la Savòja e la Svìssera a l'é rivà a Paris, andoa a l'é restà fin-a al 1826, ospità da sò msé Carl Emanuel Alfé ëd Sostegn, ambassador dël Regn ëd Sardëgna.
Dël 1826 a l'é stàit torna ciamà an patria da Carl Albert.
Dël 1848 a l'é stàit nominà senator.
Dl'avril 1862 a l'é restà vidov.

 Euvre prinsipaj 
 La Reale Galleria di Torino (4 volum)
 Studi storici e archeologici sulle arti del disegno
 Notizie storiche e biografiche su alcune opere oltramontane del museo di Torino
 Ritratti di uomini illustri dipinti da illustri artisti

Asej, Robert d'